
Ministru kabineta sēdes protokollēmums

Informatīvais ziņojums "Par atļauju Tieslietu ministrijai (t.sk. Tiesu administrācijai) uzņemties papildu saistības un īstenot projektu, piesaistot finansējumu no ārvalstu finanšu instrumenta"

· 1. Pieņemt zināšanai iesniegto informatīvo ziņojumu.
·  
· 2. Atļaut Tieslietu ministrijai uzņemties ilgtermiņa saistības projekta "Stiprināt Latvijas nacionālā Tiesiskās Sadarbības tīkla kapacitātes Eiropas Tiesiskās Sadarbības tīkla ietvaros"  īstenošanai Eiropas Komisijas finanšu programmas "Tiesiskums 2021-2027" ietvaros.
· 3. Atļaut Tieslietu ministrijai (Tiesu administrācijai) uzņemties ilgtermiņa saistības projekta "Atrast advokātu" īstenošanai Eiropas Komisijas finanšu programmas "Tiesiskums 2021-2027" ietvaros.
· 4. Šā protokollēmuma 2. un 3. punktā minēto projektu ieviešanai nepieciešamo finansējumu (līdzfinansējumu, priekšfinansējumu, kā arī finansējumu neattiecināmo izmaksu (pievienotās vērtības nodokļa) segšanai)  pārdalīt no 74. resora "Gadskārtējā valsts budžeta izpildes procesā pārdalāmais finansējums" programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošanai".
· 5. Tieslietu ministrijai normatīvajos aktos noteiktā kārtībā sagatavot un iesniegt Finanšu ministrijā priekšlikumus apropriācijas palielināšanai atbilstoši šī protokollēmuma 2. un 3. punktam.
· 6. Tieslietu ministrijai pēc īstenoto projektu noslēguma maksājumu saņemšanas nodrošināt līdzekļu ieskaitīšanu valsts pamatbudžeta ieņēmumos.

